CELEX: 52013JC0027
Language: mt
Date: 2013-09-30
Title: Proposta Konġunta għal REGOLAMENT TAL-KUNSILL li jemenda r-Regolament (UE) Nru 267/2012 dwar miżuri restrittivi kontra l-Iran

|
			
		
		
		52013JC0027
		
			Proposta Konġunta għal REGOLAMENT TAL-KUNSILL li jemenda r-Regolament (UE) Nru 267/2012 dwar miżuri restrittivi kontra l-Iran /* JOIN/2013/027 final - 2013/0332 (NLE) */
			
				
		
		
			
			   	MEMORANDUM TA’ SPJEGAZZJONI
(1)              
Ir-Regolament tal-Kunsill (UE) Nru 267/2012[1]
tat-23 ta’ Marzu 2012 ipoġġi fis-seħħ
il-miżuri stabbiliti fid-Deċiżjoni 2010/413/PESK dwar
miżuri restrittivi kontra l-Iran u jipprevedi, inter alia,
l-iffriżar tal-fondi u r-riżorsi ekonomiċi kollha li
jappartjenu, huma l-proprjetà, huma miżmuma jew huma kkontrollati
mill-persuni, l-entitajiet u l-korpi elenkati fl-Annessi VIII u IX
tar-Regolament.
(2)              
Fi ... ta’ Ottubru 2013, il-Kunsill adotta
d-Deċiżjoni 2013/.../PESK[2]
li temenda d-Deċiżjoni tal-Kunsill 2010/413/PESK u tipprevedi
kriterju ta' elenkar aġġustat li jinkludi l-persuni u l-entitajiet li
jaħarbu jew jiksru miżuri restrittivi.
(3)              
Hija meħtieġa aktar azzjoni mill-Unjoni
sabiex jiġu implimentati dawn il-miżuri.
(4)              
Ir-Rappreżentant Għoli tal-Unjoni
għall-Affarijiet Barranin u l-Politika ta’ Sigurtà u l-Kummissjoni Ewropea
jipproponu li jemendaw ir-Regolament (UE) Nru 267/2012 skont dan.
2013/0332 (NLE)
Proposta Konġunta għal
REGOLAMENT TAL-KUNSILL
li jemenda r-Regolament (UE) Nru 267/2012
dwar miżuri restrittivi kontra l-Iran
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215
tiegħu, 
Wara li kkunsidra d-Deċiżjoni
tal-Kunsill 2010/413/PESK tas-26 ta' Lulju 2010 dwar
il-miżuri restrittivi ta' kontra l-Iran u li tħassar
il-Pożizzjoni Komuni 2007/140/PESK [3],
Wara li kkunsidra l-proposta konġunta
tar-Rappreżentant Għoli tal-Unjoni għall-Affarijiet Barranin u
l-Politika ta' Sigurtà kif ukoll tal-Kummissjoni Ewropea,
Billi:
(1)       Ir-Regolament tal-Kunsill
(UE) Nru 267/2012[4]
ipoġġi fis-seħħ il-miżuri stabbiliti
fid-Deċiżjoni 2010/413/PESK u jipprevedi, inter alia,
l-iffriżar tal-fondi u r-riżorsi ekonomiċi kollha li
jappartjenu, huma l-proprjetà, huma miżmuma jew huma kkontrollati
mill-persuni, l-entitajiet u l-korpi elenkati fl-Annessi VIII u IX
tar-Regolament.
(2)       Fi ... ta’ Ottubru 2013,
il-Kunsill adotta d-Deċiżjoni 2013/.../PESK[5] li temenda
d-Deċiżjoni tal-Kunsill 2010/413/PESK u tipprevedi kriterju ta'
elenkar aġġustat li jinkludi l-persuni u l-entitajiet li jaħarbu
jew li jiksru l-miżuri restrittivi.
(3)       Din il-miżura taqa’
fil-kamp ta' applikazzjoni tat-Trattat u għalhekk teħtieġ
azzjoni regolatorja fil-livell tal-Unjoni sabiex tiġi implimentata, b'mod
partikolari bl-għan li tiġi żgurata l-applikazzjoni uniformi
tagħha mill-operaturi ekonomiċi fl-Istati Membri kollha.
(4)       Ir-Regolament (UE)
Nru 267/2012 għandu għalhekk jiġi emendat skont dan,
ADOTTA DAN IR-REGOLAMENT:
Artikolu 1
Ir-Regolament (KE) Nru 267/2012 huwa
emendat kif ġej:
Fl-Artiklu 23(2), il-punt (b) jinbidel
b’dan li ġej:
"(b) huma persuna fiżika jew
ġuridika, entità jew korp li evadew jew kisru, jew assistew lil persuna,
entità jew korp mill-elenkati biex jevadu jew jiksru d-dispożizzjonijiet
ta' dan ir-Regolament, id-Deċiżjoni tal-Kunsill 2010/413/PESK jew
tal-UNSCR 1737 (2006), UNSCR 1747 (2007), UNSCR 1803 (2008) u UNSCR 1929 (2010);"
Artikolu 2
Dan ir-Regolament jidħol
fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 88, 24.3.2012, p. 1.
[2]               ĠU L , , p .
[3]               ĠU L 195, 27.7.2010, p. 39.
[4]               ĠU L 88, 24.3.2012, p. 1.
[5]               ĠU L , , p .